เงินบาทแกว่งแคบรอปัจจัยใหม่ หลังธปท.ลดจีดีพีตามคาด
เงินบาทปิดตลาดเย็นนี้อยู่ที่ 33.68 บาท/ดอลลาร์ อ่อนค่าเล็กน้อยจากเปิดตลาดช่วงเช้าที่ 33.64 บาท/ดอลลาร์ โดยระหว่างวันเงินบาทเคลื่อนไหวในกรอบระหว่าง 33.64-33.68 บาท/ดอลลาร์ เนื่องจากยังไม่มีปัจจัย
19 มิ.ย. 2558

นักบริหารเงิน เปิดเผยถึงค่าเงินบาทปิดตลาดเย็นนี้ (19 มิ.ย.) ที่ 33.68 บาท/ดอลลาร์ อ่อนค่าเล็กน้อยจากเปิดตลาดช่วงเช้าที่ 33.64 บาท/ดอลลาร์ โดยระหว่างวันเงินบาทเคลื่อนไหวในกรอบระหว่าง 33.64-33.68 บาท/ดอลลาร์ เนื่องจากยังไม่มีปัจจัย
“บาทค่อนข้างนิ่ง ขยับตัวในกรอบแคบๆ ตัวเลขที่แบงก์ชาติประกาศออกมาเป็นไปตามคาดจึงไม่ส่งผลกระทบ ขณะที่ตลาดรอดูผลกลุ่มผู้นำยุโรปเพื่อแก้ปัญหาการชำระหนี้ของกรีซ ส่วนปัจจัยในประเทศเป็นเรื่องยอดส่งออกในเดือน พ.ค.58” นักบริหารเงินกล่าว ด้านกรอบการเคลื่อนไหวของเงินบาทในวันสัปดาห์หน้าประเมินไว้ระหว่าง 33.50-33.85 บาท/ดอลลาร์
 
ที่มา: สำนักข่าวอินโฟเควสท์